ብዙ እቃዎችን ስንገዛ አብሮ የሚሰጠን የመመሪያ ደብተር ወይም ማንዋል አለ። ይህ ማኑዋል የገዛነው እቃ እንዴት እንደሚሰራ፤ እንዴት እንደሚገጣጠም፤ እንዴት እንደሚለወጥ፤ ችግር ካለ ማንን እንደምናማክር፤ ሌሎች ብዙ ስለ እቃችን ጠቃሚ እውነታዎችን የሚይዝ ደብተር ነው። ብዙዎቻችን ግን ይህንን ማኑዋል ጊዜ ወስደን አናነበውም። ማኑዋሉን ሳያነብ የገዛውን እቃ ለመገጣጥም የሚሞክር ሰው ምናልባት ሊወስድበት ከሚገባው ጊዜ እጥፍና እጥፍ ይወስድበታል። በግምት ደግሞ ደጋግሞ እየሞከረ ብዙ መንገድ ከሄደ በኋላ ነው ቢሳካለት እንኳን የሚሳካለት። ከብዙ ስህተቶችና መሰላቸት በኋላ ። እንደውም አሁን ጊዜው የረቀቀ ሰልሆነ ሌሎች ሰዎች ሲያረጉ የተቀረጹትን በመመልከት እኛም እንደዛው በአቋራጭ ሲያደርጉ ያየነውን ለመድከም እንሞክራለን፤ ጉዳት ላይኖረው ይችል ይሆናል። እርግጠኛ የምንሆነው ግን የእቃው አምራች የሚሰጠን የመመሪያ ደብተር እውነተኛውና ጠቃሚውን መረጃ መያዙ ነው። እቃው እንዴት እደሚሰራ ሳያውቁ ለመስራት መሞከሩ ግን ትንሽ አይከብድም? ብዙ የቴክኖሎጂ ኩባንያዎች ከደንበኞቻቸው ከሚቀርቡላቸው ጥያቄዎች ውስጥ ብዛት ያለው ቁጥር የመመሪያ ደብተሩን ወይም Manual Instruction ካለማንበብ የመነጨም እንደሆነ ይናገራሉ።
